
KARBANTARTÁSI ÚTMUTATÓ - SZINTETIKUS VÍZSZIGETELŐ RENDSZEREKHEZ

Építési helyszín:  …………………………………………..
Ahhoz, hogy a szintetikus vízszigetelő rendszer mindenkor maximális teljesítményt nyújtson, és hosszú távon megőrizze tulajdonságait, a tetők rendszeres karbantartást igényelnek.
Amennyiben a tetőre épületgépészeti elemek (hűtők, légcsatornák, berendezések stb.) kerülnek, ügyeljen rá, hogy tartóelemeik ne sértsék meg a szintetikus vízszigetelő lemezt (szakadás, a lemezbe beépített tartóelem stb.). 
Amennyiben az épületgépészeti elemek felszerelése során a tető rétegrendjét megbontják, úgy a jótállás akkor terjed ki a megbontott tetőrészre, amennyiben a rétegrend helyreállítását, a szükséges kijavítást a Drywall Service Kft. végezte el.
A szintetikus lemezzel készült tetők felületére kizárólag a vízszigetelő lemez és/vagy a tetőn található egyéb gép vagy épületgépészeti elem karbantartása céljából lehet rálépni/hozzáférni.
Amennyiben a tetőn rendszeres karbantartást vagy tisztítást igénylő épületgépészeti elemek vagy gépek találhatók, javasoljuk, hogy alakítson ki gyalogos közlekedő utakat beton járólapokkal (. A közlekedő útvonalak kiépítése előtt megfelelő védőréteget kell helyezni a szigetelőlemez és a beton járólapok közé.), vagy a szigetelés anyagának megfelelő járósáv kialakításával, mely biztonságos útvonalat biztosít a kezelőszemélyzet számára. 
Amennyiben a vízszigetelő lemezekre kell lépnie, javasoljuk, hogy túlzottan vastag (recézett) talpú lábbeli helyett viseljen sima talpú lábbelit. Recézett talpú lábbeli viselése esetén határozottan tanácsoljuk, hogy ellenőrizze, nem tapadt-e apró kavics vagy egyéb karcoló hatású anyag a lábbeli talpára vagy recéi közé, mielőtt rálépne a vízszigetelő lemezre, nehogy megkarcolja vagy kilyukassza azt.
Az épületgépészeti berendezések és gépek nem bocsáthatnak ki és nem szivárogtathatnak agresszív, környezetszennyező vagy káros anyagokat (folyadékok, szilárd anyagok, illetve gőzök) melyek ronthatnák a vízszigetelő lemez teljesítményét.

Ügyeljen rá, hogy ne ömöljön ki olyan anyag a tetőre, ami kárt tehetne a vízszigetelő lemezben. Véletlen kiömlés esetén minden hulladékot és anyagkifolyást haladéktalanul el kell távolítani és a vízszigetelő lemezt megfelelő módon meg kell tisztítani - szükség esetén folyó vízzel -, mindenkor betartva a hatályos biztonsági és környezetvédelmi előírásokat.
Új épületgépészeti berendezés vagy gép telepítés után a tetőn lévő új áttöréseket le kell szigetelni.






A vízszigetelő lemez időközönkénti ellenőrzése és tisztítása:
Ahhoz, hogy a vízszigetelő lemez maximális teljesítményét tudja nyújtani és hosszú távon megőrizze tulajdonságait, a tetőt ajánlott rendszeres időközönként ellenőrizni és megtisztítani.
Ezeket a műveleteket az alábbi lista foglalja össze:

A konkrét esettől függően egyéb ellenőrzések és javítási/karbantartási műveletek is hasznosak/szükségesek lehetnek, illetve az is előfordulhat, hogy ezeket sűrűbben kell elvégezni. Ilyen esetben tervezőnek vagy szigetelő szakembernek kell kiegészítenie útmutatásunkat.

Általános ellenőrzések
	Általános ellenőrzések
	Gyakoriság
	Végzi:
	Megjegyzések

	Lefolyók lombkosarainak megtisztítása
	Félévente
	Tulajdonos/ üzemeltető (*)
	A lefolyók eltömődésének, illetve működésük korlátozásának vagy megakadályozásának elkerülésére

	 A vízszigetelő lemezen található szennyeződés (talaj, homok, stb.) eltávolítása
	Félévente
	Tulajdonos/ üzemeltető (*)
	A termőkultúra kialakulásának megakadályozására, mely támogatná a növényzet és a mikroorganizmusok elterjedését

	A tetőn található hulladék és esetleges törmelék eltávolítása
	Szükség szerint
	Tulajdonos/ üzemeltető (*)
	Annak megakadályozására, hogy idegen anyagok vagy hulladék kárt tegyenek a vízszigetelő lemezben

	A tető és az arra telepített berendezések általános átvizsgálása, a nyilvánvaló problémák azonosítására (vízszigetelés, bevilágítók, épületgépészet, stb.)
	Félévente
	Tulajdonos/ üzemeltető (*)
	Annak biztosítására, hogy a problémák azonnal jelentve legyenek a javítási műveleteket elvégző félnek 

	Az esetleges növényzet eltávolítása
	Félévente
	Tulajdonos/ üzemeltető (*)
	A PVC és FPO/TPO lemezek jól ellenállnak a gyökerek behatolásának, mindazonáltal tanácsos megakadályozni a növényzet növekedését és elterjedését 

	A szigetelés ellenőrzése, hogy nem ér-e hozzá idegen anyag (pl.: kábelek, védő csövek, stb.)
	Évente
	Tulajdonos/ üzemeltető(*)
	A szintetikus lemezek hajlamosak lehetnek elridegülni, merevvé, rugalmatlanná válni rendszeridegen anyaggal való érintkezés esetén (pl.: bitumen, különböző műanyagok, EPS szigetelés, stb.). Ez jelentősen lerövidíti a várható élettartamukat.


* Ezt a feladatot ellenőrzési és karbantartási szerződés megkötésével szakcégre lehet bízni.

